วัตถุประสงค์

ไทยเภสัชศาสตร์และวิทยาการสุขภาพ เป็นวารสารทางวิชาการของคณะเภสัชศาสตร์ มหาวิทยาลัยศรีนครินทรวิโรฒ ที่จัดทำขึ้นเพื่อพิมพ์เผยแพร่ต้นฉบับ/บทความที่เกี่ยวข้องกับองค์ความรู้ทางเภสัชศาสตร์และวิทยาศาสตร์สุขภาพที่เกี่ยวข้อง ได้แก่ การบริบาลทางเภสัชกรรม (pharmaceutical care), เทคโนโลยีเภสัชกรรม (pharmaceutical technology), เภสัชเคมี (pharmaceutical/medicinal chemistry), เภสัชพฤกษศาสตร์ (pharmaceutical botany), เภสัชเวทและผลิตภัณฑ์ธรรมชาติ (pharmacognosy and natural products), เภสัชกรรมสังคม (social pharmacy), ชีวเภสัชศาสตร์ (biopharmaceutical science) รวมถึงอาหารและโภชนาการ (food and nutrition), เครื่องสำอาง (cosmetics), เทคโนโลยีชีวภาพ (biotechnology) และสาขาการแพทย์ การสาธารณสุข และวิทยาศาสตร์สุขภาพสาขาต่าง ๆ ไทยเภสัชศาสตร์และวิทยาการสุขภาพ มีวัตถุประสงค์เพื่อเพิ่มพูนความรู้และการวิจัยเภสัชศาสตร์และวิทยาศาสตร์สุขภาพของคณาจารย์ นิสิต นักศึกษา นักวิจัย เภสัชกร บุคลากรทางการแพทย์และสาธารณสุข และผู้สนใจทั่วไป
